Pentéli (kunta)

Pentéli () on Kreikan kaupunki ja samanniminen kunta (Δήμος Πεντέλης, Dímos Pentélis), joka sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 32,9 neliökilometriä ja väkiluku 34 934. Varsinaisen Pentélin kaupungin väkiluku on 4 851 (vuonna 2011). Kunnan kuntakeskus on Melíssia.

Pentélin kaupunki sijaitsee noin 14 kilometriä Ateenan keskustasta koilliseen. Kaupunki ja kunta on saanut nimensä sen alueella sijaitsevan Pentéli- eli Pentelikon-vuorijonon mukaan. Alueen nähtävyyksiin kuuluu muun muassa Pentélin luostari (Moní Pentélis).

Nykyinen Pentélin kunta muodostui, kun Pentéli, Melíssia ja Néa Pentéli yhdistyivät vuoden 2011 alussa Kallikrates-suunnitelman mukaisesti.

 Kunnan osat 

Vuoden 2011 kuntauudistuksesta lähtien Pentélin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

 Kunnallis­yksikkö Kaupunki­yhdys­kunta Kylä, kaupunki tai muu asutus Väkiluku (2011) Melíssia Melíssia Melíssia 22 741 Yhteensä: 22 741 Néa Pentéli Néa Pentéli Néa Pentéli 7 198 Yhteensä: 7 198 Pentéli Pentéli Ntaoú Pentéli 144 Pentéli 4 851 Yhteensä: 4 995 Yhteensä: 34 934

 Lähteet 

 Aiheesta muualla 

 Δήμος Πεντέλης . Pentélin kunnan verkkosivut. 

*